De to mænd dukkede omkring klokken fem i morges hos en ung mand, der bor lidt udenfor Vrå. De gav ham adskillige knytnæveslag i ansigtet. Den unge mand har nemlig tidligere anmeldt den ene af de to mænd for at køre hasarderet i Vrå by. Den unge mand kom ikke alvorligt til skade ved overfaldet. - Vi ser meget alvorligt på trusler, derfor var der slet ikke tvivl om, at de to mænd skulle fremstilles i grundlovsforhør, siger den vagthavende i dag til TV2 Nord.

Referat:
To mænd på 19 og 22 år blev i dag varetægtsfængslet i fire uger sigtet for at true et vidne til ikke at komme med en anmeldelse.